Murelikke päevi näinud Sex.com on endale taas uue kosilase leidnud. Maailma kroondomeeni ostis Sedo oksjonilt hiljuti üles 13 miljoni dollari eest Kariibimere maksuparadiisis asuv Clover Holdings. Sex.com saagast raamatu kirjutanud Kieren McCarthy hinnangul ei suutnud eelmine omanik Escom LLC domeenist kasumit lõigata ja läks pankrotti. Põhjuseks omanike  vaheline tüli ja intressidest kuhjunud maksuvõlgnevused. Escom ostis domeeni 2006 aastal Gary Kremenilt 12 miljoni dollari eest.